open-index/open-wikipedia-markdown huggingface dataset:
Adios Rosario

**Adios Rosario** on Neumannin kappale, joka julkaistiin alun perin Dingon nimissä 18. kesäkuuta 2012. Se oli ensimmäinen singlejulkaisu 15. maaliskuuta 2013 julkaistulta Neumannin *[[Oma Waterloo]]* -albumilta, jonka piti alun perin olla Dingon albumi.

Paljastui kuitenkin, etteivät Dingon jäsenet soitakaan albumilla ja levy-yhtiö päätyi julkaisemaan albumin Pertti Neumannin soololevynä. Samalla jo julkaistujen singlejen ”Adios Rosario” ja ”Facebookissa” esittäjäksi vaihdettiin suoratoistopalveluissa ja digitaalisen musiikin latauspaikoissa Neumann.

Vuonna 2012 kappale nousi Yle Radio Suomen Soitetuimmat-listalla sijalle 1 viikolla 28. Kappale oli Dingon ensimmäinen Top 1 -hitti sitten vuoden 1993, jolloin "Perjantai" nousi silloisen listan sijalle 1.

## Kappaleet
#Adios Rosario

## Kokoonpano
* Pertti Neumann ‎– laulu
* Vesa Kuhlman ‎– bassokitara, taustalaulu

;Vierailevat muusikot
* Tuomo Boman ‎– kitara
* Jimi Constantine ‎– ohjelmointi, taustalaulu
* Ville Alajuuma ‎– synterisaattori, taustalaulu

## Lähteet
KH-kortisto

**KH-kortisto** on Rakennustiedon internetissä julkaisema kokoelma tietokortteja, joissa on kiinteistönpidon ohjeita, säännöksiä ja tarviketietoa. 

KH-ohjeita on kortiston yli 30-vuotisen historian aikana julkaistu yli 500 kpl, joista noin puolet ovat voimassa. Loput kortit on korvattu tai peruttu ja siirretty KH-arkistoon.  KH-kortistossa on julkaistu tiedonjyviä yli 70, säännöksiä yli 600 ja tuotekortteja yli 2 100 kpl. Kortistossa on myös asuintalon huoltokirja, lainalaskin ja rakennusosien käyttöikälaskin. Arkistokortit ovat saatavilla verkkopalvelu *KH Netissä*.

KH-kortiston toimitustyötä valvoo Rakennustietosäätiö RTS:n päätoimikunta PT 15 Kiinteistönpidon päätoimikunta. 

## KH-kortiston historiaa
Valtiovarainministeriö perusti 1970-luvun alussa hankkeen, jonka tarkoituksena oli muun muassa valtion kiinteistöjen kiinteistönpitotyön yhtenäistäminen ja kiinteistönpidon nimikkeistön laatiminen. Työryhmässä oli Valtion rautatiet, rakennushallitus, posti- ja telehallitus ja puolustusministeriö. Hanke kaatui, mutta tehdyt toimenpiteet olivat perusta tulevalle KH-kortistolle.

Vuonna 1975 pidettiin Suomen Kiinteistönhoitokokous. Kokoonkutsuja, Valtion teknillisen tutkimuskeskuksen Oulun rakennuslaboratorio, sai tehtäväkseen tutkia rakennuskannan ylläpitoa ja korjausrakentamista. VTT ryhtyi kehittämään KH-kortiston edeltäjää, Kiinteistönhoitotiedostoa.

Vuonna 1978 VTT sai kauppa- ja teollisuusministeriöltä määrärahan, jolla oli tarkoitus laajentaa Kiinteistönhoitotiedostoa julkisen hallinnon ja yksityisen kiinteistönpitoalan yhteishankkeeksi. Tieto päätettiin julkaista tietokortteina, kuten rakennusalan RT-kortistossa, sekä erillisinä ohje- ja tutkimusjulkaisuina.  KH-kortiston julkaisijaksi valittiin Rakennustietosäätiö RTS. 

## Lähteet

## Aiheesta muualla
* KH Net -verkkopalvelu
Kostkovo

**Kostkovo** () on maalaiskunta ja sen keskuskylä Novgorodin alueen Valdain piirissä Venäjällä. Se sijaitsee Valdain ylängöllä 30 kilometriä Valdain kaupungista luoteeseen. Kylässä on noin 150 ja kunnassa 750 asukasta (vuonna 2010).

Kostkovon kunnan pinta-ala on 258,1 neliökilometriä. Se rajoittuu pohjoisessa Kresttsyn ja Okulovkan piireihin, idässä Valdain piirin Roštšinoon sekä etelässä ja lännessä Jaželbitsyyn. Kunnan itäosa kuuluu Valdain kansallispuistoon. Seudulla on lukuisia pieniä järviä ja jokia. Pinta-alasta 42,7 % on metsää, 41,6 % luonnonsuojelualuetta, 7 % vesistöjä ja 5,9 % maatalousmaata. Hyötykaivannaisiin kuuluvat keraaminen savi, kalkkikivi, dolomiitti, hiekka, sora ja turve.

Keskuskylän lisäksi kuntaan kuuluu Priozernyin taajama (entinen Pogostihan kylä), Nertsyn puutarhapalsta-alue sekä 20 kylää: Brod, Budanovo, Bykovo, Derganiha, Iljuškino, Jeglino, Lutški, Lysino, Myza, Nekrasovitši, Rybnyi, Selsko, Serganiha, Sokolovo, Sopki, Stekljanitsy, Tereben, Usiha, Ustoronje ja Vattsy. Väestöstä 44 % (yli 300 henkeä) asuu Priozernyin taajamassa. Neljässä kylässä ei ole lainkaan vakituista asutusta.

Kostkovosta on linja-autoyhteys Valdaihin. Kunnan länsirajalla kulkee Valdain ja Kresttsyn välinen rautatie, jolla ei ole henkilöliikennettä. Tärkein työllistäjä ovat julkiset palvelut. Priozernyissa toimii Valdain piirin mielisairaala. Bykovossa ja Priozernyissa on karjatilat. Palveluihin kuuluvat Kostkovon lastentarha, koulu ja kirjasto sekä Lutškin ensiapuasema ja posti.

Seudun nähtävyyksiä ovat muinaiset asuin- ja hautapaikat, vuonna 1815 rakennettu Jeglinon kirkko, Brodin, Budanovon, Terebenin ja Ustronjen tsasounat sekä Priozernyin kartanoalue. Vattsyssa ja Lutškissa on lomakylät.

Valdain alueella on aikaisemmin ollut 1600-luvulla muodostunutta karjalaisasutusta. 1800-luvulla valdainkarjalaisia asui vielä Kostkovon, Lutškin, Serganihan ja Ustoronjen kylissä.

## Lähteet

## Aiheesta muualla
* Kostkovon kunnan sivusto
Kevitsan kaivos

**Kevitsan kaivos** on Sodankylässä sijaitseva kupari- ja nikkelikaivos, joka aloitti toimintansa kesäkuussa 2012. Päätös kaivoksen avaamisesta tehtiin marraskuussa 2009 ja rakennustyöt kaivosalueella alkoivat kesäkuussa 2010. Keväällä 2014 kaivos työllisti 340 henkilöä. Kaivoksen omistajana toimi kanadalainen First Quantum Minerals Ltd., joka myi kaivoksen ruotsalaiselle kaivosyhtiö Bolidenille kesällä 2016.

Kaivos toimii avolouhoksena. Malmirikaste kuljetetaan kuorma-autoilla Oulun Vihreäsaaren sekä Kemin Ajoksen satamaan, ja kuljetukset alkoivat kesällä 2012. Kaivostoiminnan alettua asetetut päästörajat (enintään 400 kiloa nikkeliä ja 200 kiloa kuparia vuodessa Kitisen vesistöön) tulevat ylittymään, koska yhtiö haluaa käyttää kaivoksessa vettä huomattavasti enemmän kuin aiemmin arvioitiin.

Joulukuussa 2012 kaivoksessa arvioitiin olevan noin 160 miljoonaa tonnia louhintakelpoista malmia. Suunnitellulla 5 miljoonan tonnin vuosituotannolla malmivarat riittäisivät yli 30 vuotta. Malmintuotantoa on suunniteltu laajennettavaksi 7,5–10 miljoonaan tonniin vuodessa.

Helsingin yliopiston Ruralia-instituutin vuonna 2014 valmistuneen selvityksen mukaan Kevitsan kaivos työllistää Suomen kaivoksista eniten ja tuottaa eniten rahaa alueelleen. Vuoteen 2013 mennessä kaivoksen työllisyysvaikutus oli vuosittain 745 henkilötyövuotta ja vaikutus alueelliseen bruttokansantuotteeseen 97 miljoonaa euroa.

Maaliskuussa 2016 ilmoitettiin kaivoksen myynnistä ruotsalaiselle Boliden-kaivosyhtiölle noin 650 miljoonalla eurolla.

## Lähteet
* 
* 

### Viitteet

## Aiheesta muualla
* Kevitsan kaivoshankkeen Natura-arviointi (helmikuu 2007) (pdf)
* Kevitsan kaivoshanke-mielipidesivusto
Gnomon

**Gnomon** tai gnomoni tarkoittaa alun perin aurinkokellon osoitinta. Sillä on myös muitakin merkityksiä.

* Gnomon on geometriassa tasokuvion kulmapala, joka lisäämällä suunnikas muuttuu suuremmaksi yhdenmuotoiseksi suunnikkaaksi.
* Gnomon on kuvioluvuissa lisättävä piste- tai kappalekuvio, jotta saadaan jonon seuraava kuvioluku.
* Gnomon School of Visual Effects, on yliopistotason oppilaitos Hollywoodissa Kaliforniassa, joka tarjoaa taide- ja teknistä opetusta elokuvien visuaalisten efektien ja pelien tekemiseen.
* Gnomoninen projektio avaa karttapallon tasokartaksi, jossa pallon isoympyrät muodostavat tasolla suoria.
Sven Laine

**Sven Alf Leo (Svenkka) Laine** (18. joulukuuta 1922 Iitti – 28. helmikuuta 1990) oli suomalainen liikemies ja rikollinen.

## Ura
Laine keräsi mustia listoja vasemmistolaisina pidetyistä työntekijöistä ja myi luotettavuuslausuntoja työnantajille perustamansa Työturvallisuusliitto-nimisen yrityksen kautta. Laine kokosi muun muassa vihreänä kirjana tunnetun luettelon Sirola-opiston käyneistä henkilöistä. 

Laine keräsi rahaa Sodissamme Kaatuneitten Omaisten Tukijärjestö Ry:n nimissä muun muassa sotaveteraaneille, poliisille, luonnonsuojeluun ynnä muihin kohteisiin, mutta kaikissa tapauksissa keräyksen tuotto jäi Laineen haltuun. Hän sai useita vankeustuomioita rahankeruupetoksista. Laine myi monistettuna piraattiversiona entisen sisäministeri Yrjö Leinon muistelmakirjaa *[[Kommunisti sisäministerinä]]*, jonka julkaisu oli kielletty ja painos tuhottu. Tuottojen saajaksi mainittiin Sodissamme Kaatuneitten Omaisten Tukijärjestö. Leinon omaiset nostivat Lainetta vastaan oikeusjutun.

Laine keräsi myös rahaa Urho Kekkosen vuoden 1962 presidentinvaalikampanjaa varten. Samalla hän sai haltuunsa nimilistan Kekkosen kampanjan tukijoista, jonka kopioita myi Honka-liiton edustajille. 

Laine sai 1960-luvulla vankeustuomion niin sanotussa metyylijutussa. Laineen omistama yritys Laivateknillinen Palvelu hankki laittomasti metyylialkoholia ja myi sitä eteenpäin. Ainakin kolme Laineen myymää metanolia korvikealkoholina käyttänyttä henkilöä kuoli. 

Laine pyrki luomaan suhteita päättäjiin järjestämällä juhlia valituille poliisijohdon edustajille ja virkamiehille. Juhlissa oli mukana alaikäisiä tyttöjä, ja Laine pyrki näiden avulla saamaan kiristysotteen virkamiehistä. Hänen kerrotaan nauttineen erikoiskohtelua vankilassa näiden viranomaissuhteidensa ansiosta. Metyylijutun tutkimusten aikana 1966 ylipoliisipäällikkö Fjalar Jarva tuli poliisiasemalle vaatimaan pidätetyn Laineen vapauttamista, mihin aseman päivystävä komisario ei kuitenkaan suostunut. Laineella oli hyvät suhteet myös Helsingin poliisikomentajaan Nils Olof Söderströmiin. Laineen tuttavapiiriin kuuluivat myös Suomenlahden Koneen konkurssijutussa mainetta saaneet liikemiehet Aarne Mantila ja Tuomas Tapala, joiden järjestämissä juhlissa Laine oli usein vieraana.

Viimeisen vankeustuomionsa Laine sai 1980-luvun puolivälissä eläkepetoksesta.
__NOTOC__
## Lähteet
* 
* 
* 
* 
* 
* Nykänen, Harri: Hämärämiesten ja poliisin kytkyt synnyttivät suomalaisen mafian: Poliisijohdon makeat vuodet. *Helsingin Sanomat* 24.6.1994. (Poliisirikollisena-sivusto.)
* Nykänen, Harri: Hämärämiesten ja poliisin kytkyt synnyttivät suomalaisen mafian: Poliisijohdon makeat vuodet. *Helsingin Sanomat* 24.6.1994.

### Viitteet

## Aiheesta muualla
* Tuomioja, Erkki: Arvio Jaakko Vesikansan kirjasta ''Salainen sisällissota.'' 2004.
Telenius

**Telenius** on suomalainen sukunimi.

## Tunnettuja Teleniuksia
*Vera Telenius (1912−1991), suomalainen laulaja
*Antti Telenius (s. 1945), suomalainen muusikko, edellisen poika
Varanto-virtaus-malli

**Varanto-virtaus-malli** on fysiikassa ja taloustieteissä sovellettava malli, jolla voidaan mallintaa erilaisten nesteiden tai rahavirtojen kulkua systeemissä. Mallissa on varastoja, joissa on säilössä mallinnettavaa asiaa (nesteitä tai rahaa) ja virtoja, joita pitkin asiat siirtyvät varastosta toiseen. Malli luokitellaan kuuluvaksi säätöteoriaan. 

## Lähteet

## Aiheesta muualla
Tuonensiipi

**Tuonensiipi** (*Bhutanitis lidderdalii*) on Himalajan seuduilla tavattava harvinainen ja kookas päiväperhoslaji. Se kuuluu CITES-sopimuksen II liitteessä mainittuihin lajeihin.

## Koko ja ulkonäkö
Etusiivet ovat varsin pitkänomaiset ja kärjestään pyöristyneet. Pohjaväri on mustanruskea tai -harmaa ja siiven poikki kulkee ohuiden, kellanvalkeiden juovien rivi. Osa juovista kuitenkin sulautuu yhteen siiven keskiosassa. Takasiivet ovat kapeatyviset, tyvestä ja etuosasta väritykseltään etusiipien kaltaiset, mutta siiven kärkiosassa on laaja punainen alue, jonka kohdalla kulkee mustalla pohjalla harmahtavien, valkoteräisten silmätäplien rivi. Aivan siiven reunassa on oransseja täpliä ja kärjessä on kolme pitkää, teräväkärkistä kannusta. Ruumis on hoikka ja takaruumiin selkäpuolella kulkee selviä poikkivöitä. Siipiväli 9,2&ndash;10,0&nbsp;mm.

Perhosen sanotaan tuoksuvan miellyttävältä.

## Levinneisyys ja lentoaika
Lajin levinneisyys kattaa alueen Bhutanista, Intian koillisista osavaltioista ja Myanmarin pohjoisosista Kiinan Yunnaniin ja Sichuaniin sekä idässä Thaimaahan ja Vietnamiin saakka., mikä tekee siitä selvästi sukunsa yleisimmän ja laajimmalle levinneen lajin. Pohjois-Thaimaassa elänyt populaatio alalajista *B. l. ocellatomaculata* on ilmeisesti hävinnyt. Perhoset lentävät kahtena sukupolvena ensin touko-kesäkuussa ja toisen kerran elokuusta lokakuulle.

## Elinympäristö ja elintavat
Laji lentää vuoristoniityillä ja metsien aukkopaikoilla. Se suosii ilmeisesti vuoristoharjanteita laaksopaikkojen sijaan. Perhoset viihtyvät latvuksissa, niiden lentotapa on rauhallinen ja perhoset käyvät kukilla. Lepäävä perhonen pitää siipiään useimmiten levitettynä. Laji kärsii elinympäristöjen tuhoutumisesta, mutta se ei kuulu Kansainvälisen luonnonsuojeluliiton uhanalaisten lajien listalle.

## Ravintokasvi
Toukka elää useilla piippuköynnöksillä (*Aristolochia*).

## Lähteet

## Aiheesta muualla
* kuvia kokoelmayksilöistä
The Evil Cult

**The Evil Cult** (, tunnetaan myös nimellä *Kung Fu Cult Master*, Suomessa esitetty nimellä **Pahan kultti**) on vuonna 1993 julkaistu toiminta/taisteluelokuva. Elokuvan pääosia esittävät muun muassa Jet Li, Sharla Cheung, Gigi Lai, Chingmy Yau, Sammo Hung, Francis Ng, Carina Lau, Bryan Leung, Collin Chou, Richard Ng ja Yan Huaili. Elokuvan on ohjannut Wong Jing.

## Aiheesta muualla
* 
* 
*
Clark Johnson

**Clark Johnson** (s. 10. syyskuuta 1954 Philadelphia, Pennsylvania) on yhdysvaltalainen näyttelijä ja ohjaaja, joka on työskennellyt sekä televisiossa että elokuvissa. Joskus häneen viitataan myös nimillä **Clark 'Slappy' Jackson**, **Clarque Johnson** ja **J. Clark Johnson**.

## Valikoitu filmografia
### Näyttelijänä
* *[[Night Heat]]*, televisiosarja (1985–1988)
* *[[Shield – lain varjolla]]*, televisiosarja (2008)
* *[[Langalla]]*, televisiosarja (2008)
* *[[Nurse.Fighter.Boy]]* (2008)
* *[[Defendor]]* (2009)
* *[[Muistin vanki]]*, televisiosarja (2012)
* **, televisiosarja (2025)

## Lähteet
Nirhiäiset

**Nirhiäiset** (Thyrididae) on pieni perhosheimo ja nirhiäismäisten yläheimon (Thyrididoidea) ainoa heimo. Siihen kuuluu 93 suvussa 930 perhoslajia. Suomessa heimon lajeja ei esiinny, ja muualla Euroopassakin tavataan vain yhtä lajia, nirhiäistä (*Thyris fenestrella*).

Sekä aikuiset perhoset että toukat muistuttavat pääpiirteissään koisaperhosia, mutta ryhmillä ei ole lainkaan sellaisia rakenteellisia piirteitä, jotka liittäisivät ne yhteen. Yläheimon perhosia tavataan pääasiassa trooppisten ja subtrooppisten alueiden metsissä. Siivet ovat lyhyet ja yleensä pituuteen nähden kapeat ja reunastaan mutkittelevat. Siipien kuviointi on samanlainen etu- ja takasiivissä, ja siivet ovat kirjavat: suojaväriset, metallinkiiltoiset tai räikeän varoitusväriset, ja usein siivissä on vaaleita, läpikuultavia laikkuja. Muutamaa lajia lukuun ottamatta pistesilmät puuttuvat. Monet lajit lentävät päivällä. Ruumis on tukeva, ja heimon lajeilla on niille ominainen lepoasento, jossa siivet ja keskimmäinen raajapari on levitetty sivuille.

Toukat viettävät piilottelevaa elämää, ja ne syövät ravintonsa kääröksi rullaamansa lehden sisällä.

## Lähteet

## Aiheesta muualla
* Tree of Life Web Project 
* Moths and Butterflies of Europe and North Africa 
* Australialaisia lajeja 
* Thaimaalaisia lajeja
Gaon (uskonto)

**Gaonit** (mon. , *gaonim* tai *geonim*) olivat juutalaisuuden hengellisiä johtajia Babyloniassa (Mesopotamiassa) Abbasidien kalifaatissa vuosina 589–1039. Gaonit johtivat Suran ja Pumbeditan akatemioita ja toimivat niissä Talmudin opettajina ja uskonnollisen lain ylimpinä säätäjinä. Suran gaon oli arvoltaan Pumbeditan gaonia ylempänä. Aikana, jolloin Babylonia oli maailman juutalaisyhteisön keskus, juutalaiset kautta maailman kysyivät gaoneilta neuvoja juutalaiseen lakiin liittyvissä kysymyksissä.

Akatemiat valitsivat gaoninsa yleensä itse, mutta joskus gaonin valitsi *eksilarkki*, juutalaisten maallinen johtaja Babylonissa. Gaonien merkitys alkoi vähetä 900-luvulla muiden juutalaisuuden keskusten merkitysten kasvaessa, ja viimeinen gaon kuoli vuonna 1039.

Kunnianimenä *gaon* ('viisas') on sittemmin annettu joillekin merkittäville juutalaisille uskonoppineille, kuten Elia Ben Salomonille, *Vilnan gaonille*.

## Lähteet
*
Anthony Gogo Nwedo

**Anthony Gogo Nwedo** (1912 – 12. helmikuuta 2000) oli nigerialainen roomalaiskatolinen piispa. Hänet vihittiin spiritaanien papiksi 29. heinäkuuta 1945 ja nimitettiin Umuahian hiippakunnan johtoon 19. helmikuuta 1959. Piispaksi vihkiminen seurasi 17. toukokuuta. Pääkonsekraattorina toimi Charles Heerey, jota avustivat Joseph Brendan Whelan ja John of the Cross Anyogu.

Nwedo osallistui Vatikaanin toiseen kirkolliskokoukseen. Hän jäi eläkkeelle 2. huhtikuuta 1990.

## Lähteet
Kronan (nuuska)

**Kronan** on Swedish Matchin nuuskamerkki, joka saavutti nopeasti suosiota tultuaan markkinoille vuonna 2005. Kronania myydään kolmessa muodossa: alkuperäisenä ja valkoisena annos- eli pussinuuskana sekä irtonuuskana. Alkuperäisen annosnuuskan nikotiiniosuus on 0,85 %, valkoisen annosnuuskan 0,8 % ja irtonuuskan 0,75 %. 

## Lähteet
Oldřich Lipský

**Oldřich Lipský** (4. heinäkuuta 1924 Pelhřimov, Tšekkoslovakia – 19. lokakuuta 1986 Praha, Tšekkoslovakia) oli tšekkiläinen elokuvaohjaaja ja käsikirjoittaja. Toisen maailmansodan jälkeen Lipský siirtyi kotikaupungistaan Prahaan opiskelemaan lakia ja filosofiaa. Pian hän kuitenkin jätti opinnot ja vaihtoi teatteri- ja elokuva-alalle. Ensimmäinen kokonaan oma ohjaustyö valmistui vuonna 1955. Ura jatkui aina äkilliseen kuolemaan saakka.

Lipskýn lajiksi valikoitui komedia ja satiiri. Hänen tunnetuimmat työnsä syntyivät 1960–1970-luvuilla. Elokuvassa *[[Limonadi Joe]]* (*Limonádový Joe*, 1964) hän parodioi westernejä. Elokuvat *Muz z prvního století* (1962) sekä *Zabil jsem Einsteina, panove* (1970) ovat puolestaan puhdasta scifikomediaa. Scifi-teema toistui useissa myöhemmissäkin töissä. Vuonna 1967 valmistunut *[[Onnellinen loppu]]* (*Stastny konec*, 1967) on sen sijaan kokeellisempi komedia, sillä koko tarina kerrotaan lopusta alkuun.

## Lähteet
Kiinantuonensiipi

**Kiinantuonensiipi** (*Bhutanitis thaidina*) on Kiinan lounaisosissa tavattava harvinainen päiväperhonen. Se kuuluu CITES-sopimuksen II liitteen lajeihin, muttei kuitenkaan ole IUCN-luokitukseltaan uhanalainen.

Jonkin aikaa omina lajeinaan pidetyt *Bhutanitis yulongensis* (vuorituonensiipi) ja *﻿Bhutanitis nigrilima* (kulotuonensiipi) on nyttemmin yhdistetty kiinantuonensiiven alalajeiksi.

## Koko ja ulkonäkö
Muiden suvun lajien tapaan kiinantuonensiipi on yleissävyltään mustanruskea perhonen. Etusiivet ovat leveät, tummanruskeat ja niiden poikki kulkee rivi kellertäviä poikkiviiruja. Takasiivet ovat tyvestä kapeat ja ulospäin levenevät. Siiven tyviosa on etusiiven tapainen, mutta kärkiosassa on kapea ja melko tasalevyinen oranssinpunainen alue, joka rajoittuu mustaan diskaalijuovaan. Juovan alueella on kolme vaaleansinistä silmätäplää ja siiven reunassa neljä pientä oranssia kuunsirpin muotoista täplää. Takasiiven kärjessä on kolme pitkää kannusta, joista ensimmäinen on pisin ja levenee kärkeä kohti selvästi lusikkamaiseksi. Siipiväli on 8,0&ndash;8,2 mm.

## Levinneisyys ja lentoaika
Lajin levinneisyyttä ei tunneta tarkoin. Se on ilmeisesti melko laaja, mutta rajoittunee kokonaan Kiinaan. Lajia on tavattu paikoitellen Yunnanista, Sichuanista, Shaanxista sekä Tiibetistä.

## Elinympäristö ja elintavat
Lajin elintapoja ei tunneta. Se lienee paikoittainen ja useimmiten yksilöitä on kerrottu löydetyn vaikeapääsyisiltä alueilta. Kaupan olleista yksilöistä ei ole yleensä ollut saatavilla riittävän tarkkoja löytöpaikkatietoja.

Perhosia tiedetään pyydystetyn kansainvälisille markkinoille keräilijöiden tarpeisiin.

## Ravintokasvi
Toukka elää luultavasti piippuköynnöksillä (*Aristolochia*).

## Lähteet

## Aiheesta muualla
* lepidoptera.pro 
* kuvia
Duquesne

**Duquesne** tarkoittaa muun muassa seuraavia:

## Henkilöt
* Abraham Duquesne (n. 1610–1688), ranskalainen amiraali
* Michel-Ange Duquesne de Menneville, markiisi Du Quesne (noin 1700–1778), Uuden Ranskan kenraalikuvernööri, jonka mukaan on nimetty useita paikkoja

;Kuvitteellinen henkilö
* Jacques Duquesne, ensimmäinen Miekkamies

## Paikat
* Fort Duquesne, ranskalaisten vuonna 1754 Yhdysvaltoihin nykyisen Pittsburghin paikalle perustama linnake

## Ranskan laivasto
* Duquesne-luokka, Ranskan laivaston 1920-luvun lopulla valmistetun kahden raskaan risteilijän muodostama alusluokka

Duquesne on ollut seitsemän Ranskan laivaston aluksen nimenä.
* Duquesne (1788), 74-tykkinen Téméraire-luokan linjalaiva
* Duquesne (1811), koululaiva
* Duquesne (1813), 86-tykkinen Bucentaure-luokan linjalaiva
* Duquesne (1853), 90-tykkinen höyrykäyttöinen linjalaiva
* FS Duquesne (1876), 30-tykkinen rautarunkoinen ristelijä
* FS Duquesne (1925), Duquesne-luokan raskas risteilijä
* FS Duquesne (D603), Suffren-luokan fregatti
Ida Aalberg -palkinto

**Ida Aalberg -palkinto** on Ida Aalberg -säätiön vuodesta 1977 joka toinen vuosi jakama näyttelijäpalkinto. Palkinto on ollut ainoa suomalaiselle teatterinäyttelijälle myönnettävä palkinto. Se myönnetään ansioituneelle suomalaiselle näyttelijälle.

Vuonna 2001 palkkio oli . Vuonna 2019 palkinnon suuruus oli 15&nbsp;000 euroa. Vuonna 2022 palkinto jaettiin kahdelle näyttelijälle, kummallekin 7&nbsp;500 euroa.

## Palkitut

* 1977: Ella Eronen, Emmi Jurkka
* 1979: Pia Hattara, Pentti Siimes
* 1981: Eila Pehkonen, Jussi Jurkka
* 1983: Elli Castrén, Ismo Kallio
* 1985: Esko Salminen
* 1987: Eeva-Kaarina Volanen
* 1989: Kauko Helovirta
* 1991: Kyllikki Forssell

* 1993: Tea Ista
* 1995: Seela Sella
* 1997: Pekka Autiovuori
* 1999: Saara Pakkasvirta
* 2001: Tapani Perttu
* 2003: Heikki Nousiainen
* 2005: Kristiina Elstelä
* 2007: Juha Muje

* 2009: Martti Suosalo
* 2011: Terhi Panula
* 2013: Tiina Weckström
* 2015: Eero Aho
* 2017: Vesa Vierikko
* 2019: Marja Packalén
* 2022: Salla Loper ja Tuula Väänänen
* 2024 Ursula Salo ja Timo Tuominen

Lähde:

## Lähteet
Mickey MacKay

**Duncan McMillan "Mickey" MacKay** (25. toukokuuta 1894 – 30. toukokuuta 1940) oli kanadalainen ammattilaisjääkiekkoilija. Hyökkääjänä vaikuttanut MacKay pelasi Pacific Coast Hockey Associationissa (PCHL) ja Western Canada Hockey Leaguessa (WCHL) edustaen Vancouver Millionairesia (myöhempi Maroons).  Hän siirtyi National Hockey Leagueen (NHL) kun länsirannikon ammattikiekko oli ajettu alas ja pelasi uransa loppuun Chicago Black Hawksissa, Pittsburgh Piratesissa ja Boston Bruinsissa.

Lester Patrick kutsui synnynnäistä maalintekijä MacKayta parhaaksi coast league -sarjassa pelanneeksi keskushyökkääjäksi.

## Saavutuksia ja palkintoja
* PCHA:n maalikuninkuusa kolmasti
* PCHA:n paras syöttäjä kahdesti 
* PCHA:n tai WCHL:n ykköstähdistössä seitsemästi ja kakkostähdistössä kolmasti
* Stanley Cup 1915 (Millionaires) ja  1929 (Bruins)
* British Columbia Hockey Hall of Fame
* 1952 Hockey Hall of Fame
* British Columbia Sports Hall of Fame 1989

## Aiheesta muualla
*
* Legends Of Hockey
* Hockey Reference
* NHL profile
Hayley Atwell

**Hayley Elizabeth Atwell** (s. 5. huhtikuuta 1982 Lontoo, Englanti) on englantilais-yhdysvaltalainen näyttelijä. Hän on näytellyt muun muassa elokuvissa *[[Cassandra’s Dream]]* (2007) ja *[[Herttuatar (elokuva)|Herttuatar]]* (2008) sekä television minisarjassa *[[Taivaan pilarit (televisiosarja)|Taivaan pilarit]]* (2010), josta hän sai Golden Globe -ehdokkuuden. Atwell tunnetaan myös roolistaan Peggy Carterina Marvel Cinematic Universen elokuvissa sekä televisiosarjassa *[[Agent Carter]]*.

## Lapsuus
Atwellin äiti on englantilainen, ja hänen intiaanisukuinen isänsä on kotoisin Missourista, Yhdysvalloista. Vanhemmat erosivat Hayleyn ollessa kaksivuotias. Hän jäi asumaan äitinsä kanssa Lontooseen pitäen silti yhteyttä myös isäänsä.

## Ura
Atwell alkoi näytellä teatterissa jo lapsena. Vuonna 2005 hän valmistui lontoolaisesta Guildhall School of Music and Dramasta näyttelemisen linjalta. Hän aloitti näyttelijänuransa BBC:n televisioelokuvissa vuonna 2005 ja 2006, ja hänen ensimmäinen merkittävä roolinsa oli televisiosarjassa *[[Luvaton leikki]]* (2006). Seuraavana vuonna hän teki ensimmäiset elokuvaroolinsa elokuvissa *[[How About You]]* (2007) ja Woody Allenin *[[Cassandra’s Dream]]* (2007).

Atwell esitti Peggy Carteria ensimmäisen kerran vuoden 2011 elokuvassa *[[Captain America: The First Avenger]]*, jonka jälkeen hän esiintyi Carterina pienissä osissa myös elokuvissa *[[Captain America: The Return of the First Avenger]]*, **', ''[[Ant-Man]]'' ja **' sekä televisiosarjassa *[[S.H.I.E.L.D. Agentit]].* Vuosina 2015–2016 Atwell esiintyi pääosassa hahmosta kertovassa televisiosarjassa *[[Agent Carter]]*. Vuodesta 2021 alkaen Atwell on ääninäyttellyt vaihtoehtoisessa universumissa supersotilaaksi nimeltä Kapteeni Carter tullutta versiota hahmosta animaatiosarjassa *[[What If...? (animaatiosarja)|What If..?]]*. Hän myös näytteli Illuminatiin kuuluvaa vaihtoehtoista versiota Kapteeni Carterista elokuvassa *[[Doctor Strange in the Multiverse of Madness]]* (2022).

Helmikuussa 2016 ABC kiinnitti Atwellin uuden draamasarjan *[[Conviction]]* pääosaan. Syksyllä 2016 esitetty sarja ei kuitenkaan saanut jatkoa 13 jakson jälkeen.

Atwell on jatkanut näyttelemistä elokuvien ja television lisäksi myös teatterissa.

## Filmografia

## Lähteet

## Aiheesta muualla
Apocalyptic Love

__NOTOC__
**Apocalyptic Love** on vuonna 2012 julkaistu kuuluisan kitaristin Slashin (Guns N’ Roses, Velvet Revolver, Slash’s Snakepit) toinen sooloalbumi. Slash teki levyn yhteistyössä Myles Kennedyn ja The Conspiratorsin kanssa.

Albumi debytoi Suomen virallisen listan sijalla 3. Se pysyi listalla yhteensä viisi viikkoa.

## Kappaleet
Kaikki kappaleet ovat kirjoittaneet Slash ja Myles Kennedy ellei toisin mainita.

# 
# 
# 
# 
#  (Slash/Myles Kennedy/Eric Valentine)
# 
# 
# 
# 
# 
# 
# 
# 

### Deluxe Edition
# 
# 

## Kokoonpano
* Slash – soolokitara, akustinen kitara (kappale ”Anastasia”), talk box (kappale ”Carolina”)
* Myles Kennedy – laulu, rytmikitara
* Todd Kerns – basso, taustalaulu
* Brent Fitz – rummut

## Arvostelut
* About.com  
* Allmusic  
* Artistdirect  
* Classic Rock Revisited (B) 
* Desibeli.net: 
* GeekPreview.net  
* indulge-sound.com  
* Imperiumi: 9-/10
* Metacritic 63/100 
* Noise Shaft (7/10) 
* stereoboard.com (positive) 
* Revolver  
* FT.com 

## Lähteet

## Aiheesta muualla
* Slash julkaisee uuden albumin toukokuussa - katso traileri! (Rytmi.com)
* Slash julkaisi uutta musiikkia - kuuntele (Radio City)
* Slash paljasti ensimmäisen singlen ja biisilistan (Soundi.fi) 
* Soundi.fi arvostelu
Astrid Joutseno

**Astrid Helena Joutseno** (vuoteen 1906 **Jönsson**, 1. heinäkuuta 1899 Turku – 29. heinäkuuta 1962 Turku) oli suomalainen pianisti.

## Elämä

Astrid Joutseno syntyi vakuutusvirkailija Johan Enfrid Jönssonin ja Emma Josefina Lundénin perheeseen. Joutsenon musikaaliseen sukuun kuului myös Astrid Joutsenon veli Ernst Joutseno, jonka vanhin tytär Lea Joutseno tuli kuuluisaksi 1940-luvun elokuvakomediennena. Astrid Joutseno suoritti tyttökoulun jälkeen piano-opintoja. Hän teki myös opintomatkoja kotimaansa ulkopuolelle: Berliiniin vuosina 1922–1923 ja Pariisiin 1927–1932. Joutseno toimi säestäjänä Suomessa ja teki useita kiertueita muualle Eurooppaan ja Pohjois-Amerikkaan. Hän perusti oman pianokoulun Turkuun 1934.

Joutsenolla on oma nimikkorahasto, Astrid Joutsenon rahasto. Se perustuu Astrid Joutsenon säätiön lahjoitukseen vuodelta 1969. Säätiö perustettiin viulutaiteilija Kerttu Wanteen testamenttilahjoituksen varoin vuonna 1964 ja lakkautettiin 1969, jolloin omaisuus siirrettiin Varsinais-Suomen Kulttuurirahastolle.

Joutseno oli Wanteen säestäjä ja elämänkumppani. He elivät vuosikymmeniä taiteilijatalossa joka vielä on kukkulalla Tiilentekijänkadun ja Mestarikadun kulmassa Turussa.

## Lähteet

*Kuka kukin on 1960, Kustannusosakeyhtiö Otava, 1960
*Rytkönen, Sisko: Ihanat naiset kankaalla, Sisko Rytkönen ja Kustannus Oy Majakka, 2008, 

### Viitteet

## Aiheesta muualla
*Amfion
The Tai Chi Master

**Tai Chi Master** (, tunnetaan myös nimellä **Twin Warriors**) on vuonna 1993 ensi-iltansa saanut taisteluelokuva. Sen pääosia esittävät Jet Li, Michelle Yeoh, Chin Siu Ho, Fennie Yuen, Cheung Yan Yuen, Shun Lau, Hai Yu, Kam Kong Chow, Jian-kui Sun ja Wing-chung Ho. Elokuvan on ohjannut Yuen Woo-ping. Elokuva sai jatko-osan *[[Tai Chi Boxer]]* vuonna 1996.

## Aiheesta muualla
* 
* 
*
Victor Ponta

**Victor Viorel Ponta** (s. 20. syyskuuta 1972 Bukarest) on romanialainen poliitikko, joka toimi Romanian pääministerinä 2012–2015 ja Sosiaalidemokraattisen puolueen (PSD) puheenjohtajana 2010–2015.

Pontan vuonna 2003 Bukarestin yliopistossa hyväksyttyä väitöskirjaa epäillään plagiaatiksi. Väitöskirjan aiheena on kansainvälisen rikostuomioistuimen toiminta. Sen pohjalta on ilmestynyt kansainvälistä oikeutta koskeva teos, jonka toisena tekijänä on Pontan oppilas Danela Coman. Tiedelehti *[[Nature]]n* mukaan Pontan väitöskirjassa on yli puolet lainausta muiden kirjoittajien teksteistä. Ponta luopui tohtorintittelistään 2014. 

Romanian korruptionvastainen virasto ilmoitti kesäkuussa 2015 tutkivansa Pontaa väärennöksestä, rahanpesusta, eturistiriidasta ja veronkierrosta.

Ponta ilmoitti hallituksensa eroavan 4. marraskuuta 2015. Edellisenä viikonloppuna Bukarestissa oli sattunut Colectiv-yökerhossa tulipalo, jossa kuoli 44 henkeä. Seuraavalla viikolla pääkaupungissa kokoontui kymmenien tuhansien mielenosoitus, joka vaati pääministerin, sisäministeri Gabriel Oprean ja paikallisten viranomaisten eroa onnettomuuden takia.

## Lähteet

## Aiheesta muualla
Horacio Coppola

**Horacio Coppola** (31. heinäkuuta 1906 Buenos Aires, Argentiina – 18. kesäkuuta 2012) oli argentiinalainen valokuvaaja ja elokuvaohjaaja,. Hänen puolisonsa oli saksalainen valokuvaaja Grete Stern. Hän kuvasi valokuvat, jotka ilmestyivät Jorge Luis Borgesin teoksen *The Biography of Evaristo Carriego* (1930) ensimmäisessä painoksessa.

## Lähteet

## Aiheesta muualla

*
Shane Dobbin

**Shane Dobbin** (s. 22. tammikuuta 1980 Palmerston North) on uusiseelantilainen pikaluistelija.

Dobbin sijoittui matkakohtaisissa MM-kilpailuissa Richmondissa 2009 14:nneksi 10&nbsp;000 metrillä, Inzellissä 2011 viidenneksi 10&nbsp;000 metrillä ja kahdeksanneksi 5&nbsp;000 metrillä, Heerenveenissä 2012 kahdeksanneksi 10&nbsp;000 metrillä ja 11:nneksi 5&nbsp;000 metrillä sekä Sotšissa 2013 kuudenneksi 10&nbsp;000 metrillä ja kymmenenneksi 5&nbsp;000 metrillä. Gangwonissa 2017 hän kuului joukkuetakaa-ajossa hopeaa saaneeseen Uuden-Seelannin joukkueeseen. Yleisluistelun MM-kilpailuissa hän on ollut kahdestoista Heerenveenissä 2010 ja yhdeksäs Calgaryssa 2011. Vancouverin olympialaisissa 2010 hän sijoittui 5&nbsp;000 metrillä 17:nneksi. Sotšissa 2014 hän oli 10&nbsp;000 metrillä seitsemäs ja 5&nbsp;000 metrillä neljästoista.

Dobbin on sijoittunut maailmancupin kokonaispisteissä yhteislähtöcupissa 12:nneksi kaudella 2011–2012 sekä 5&nbsp;000 ja 10&nbsp;000 metrin yhdistetyssä cupissa 13:nneksi 2010–2011 ja 15:nneksi 2009–2010 ja 2011–2012. Maailmancupin osakilpailussa hän on ollut parhaimmillaan seitsemäs 5&nbsp;000 metrillä 2011, yhteislähtökilpailussa 2012 ja 10&nbsp;000 metrillä 2013. Yleisluistelun Pohjois-Amerikan ja Oseanian karsintakilpailussa hän on sijoittunut toiseksi 2012 ja neljänneksi 2011.

## Ennätykset

## Lähteet
Juhlalevy – Pure mua

**Juhlalevy – Pure mua** on suomalaisen Meiju Suvaksen kokoelma-albumi vuodelta 2010.

## Kappaleet

### CD 1
#
#
#
#
#
#
#
#
#
#
#
#
#
#
#
#
#
#
#
#
#
#

### CD 2
#
#
#
#
#
#
#
#
#
#
#
#
#
#
#
#
#
#
#
#
#
#

## Aiheesta muualla
* Juhlalevy – Pure mua discogs.com -sivustolla

## Lähteet
Ferreira

**Ferreira** voi tarkoittaa seuraavia:

;Paikkoja:
* Ferreira do Alentejo, kunta Bejan piirissä, Portugalissa

;Henkilöitä:
* Adelaide Ferreira (s. 1959), portugalilainen laulaja
* Adhemar Ferreira da Silva (1927–2001), brasilialainen kolmiloikkaaja ja olympiavoittaja
* Adriana Ferreira (s. 1990), portugalilainen huilisti
* Ana Gomes Ferreira, *Ana Free* (s. 1987), portugalilainen laulaja 
* António Ferreira (1528–1569), portugalilainen runoilija
* António Ferreira Gomes (1906–1989), portugalilainen katolinen piispa
* Ariclenes da Silva Ferreira, *Ari* (s. 1985), brasilialainen jalkapalloilija
* Augusto César Alves Ferreira da Silva (s. 1932), portugalilainen katolinen piispa
* Barbie Ferreira (s. 1996), yhdysvaltalainen näyttelijä ja malli
* Beatriz Ferreira (s. 1992), brasilialainen nyrkkeilijä
* Catarina Realista Ferreira (s. 1995), portugalilainen jalkapalloilija
* Conceição Ferreira (s. 1962), portugalilainen kestävyys- ja keskimatkojen juoksija
* Edilson da Silva Ferreira (s. 1971), brasilialainen jalkapalloilija
* Elisa Ferreira (s. 1955), portugalilainen poliitikko
* Eusébio da Silva Ferreira (1942–2014), portugalilainen poliitikko
* Fernando de Abreu Ferreira (s. 1984), brasilialainen jalkapalloilija
* Flávio Ferreira (s. 1991), portugalilainen jalkapalloilija
* Gabriel Vasconcelos Ferreira (s. 1992), brasilialainen jalkapalloilija
* Geyse Ferreira (s. 1998), brasilialainen jalkapalloilija
* Januário Torgal Mendes Ferreira (s. 1938), portugalilainen katolinen piispa
* Jesualdo Ferreira (s. 1946), portugalilainen jalkapallovalmentaja
* Jorge Ferreira da Costa Ortiga (s. 1944), portugalilainen katolinen arkkipiispa
* Júlio Ferreira (s. 1994), portugalilainen taekwondoin 
* Jussiê Ferreira Vieira (s. 1983), brasilialainen jalkapalloilija
* Képler Laveran Lima Ferreira (s. 1983), portugalilainen jalkapalloilija
* Louis Ferreira (s. 1967), portugalilais-kanadalainen näyttelijä
* Luís Gonzaga Ferreira da Silva (s. 1923), portugalilainen katolinen piispa ja jesuiitta
* Manuel Ferreira (1905–1983), argentiinalainen jalkapalloilija
* Marcelo Ferreira (s. 1965), brasilialainen kilpapurjehtija
* Marcos André Raposo Ferreira, brasilialainen lintutieteilijä
* Moisés Ferreira Coelho (1877–1959), brasilialainen katolinen arkkipiispa
* Nayara Ferreira (s. 1993), brasilialainen lentopalloilija
* Nelson Francelino Ferreira (s. 1965), brasilialainen katolinen piispa
* Paulo Ferreira (s. 1979), portugalilainen jalkapalloilija
* Rafinha (Márcio Rafael Ferreira de Souza, s. 1985), brasilialainen jalkapalloilija
* Serafim de Sousa Ferreira e Silva (s. 1930), portugalilainen katolinen piispa
* Serge Ferreira (s. 1959), ranskalainen seiväshyppääjä
* Sílvio Manuel Azevedo Ferreira Sá Pereira (s. 1987), portugalilainen jalkapalloilija
* Sky Ferreira (s. 1992), yhdysvaltalainen laulaja, lauluntekijä, malli ja näyttelijä
* Tomé Ferreira da Silva (s. 1961), brasilialainen katolinen piispa
* Venicio Ferreira (s. 1994), brasilialainen jalkapalloilija
* Vergílio Ferreira (1916–1996), portugalilainen kirjailija
* Vítor Machado Ferreira, *Vitinha* (s. 2000), portugalilainen jalkapalloilija.
Mike Gillis

**Michael David ”Mike” Gillis** (s. 1. joulukuuta 1958 Sudbury, Ontario) on kanadalainen jääkiekkovaikuttaja ja entinen pelaaja. Hän on toiminut vuodesta 2008 NHL-seura Vancouver Canucksin toimitusjohtajana. 

Colorado Rockies varasi hyökkääjänä pelanneen Gillisin viidennellä vuorolla  ensimmäisellä kierroksella. Hän aloitti NHL:ssä kaudella 1978–1979 ja pelasi Rockiesissa vajaan kolmen kauden ajan, helmikuuhun 1981 asti. Hän siirtyi tuolloin Boston Bruinsiin pelaajakaupassa, jossa Rockies sai vaihdossa Bob Millerin. Hänen viimeiseksi kaudekseen pelaajana jäi kausi 1983–1984. Hän pelasi kuuden NHL-kauden aikana yhteensä 246 runkosarja- ja 27 pudotuspeliottelua. Tehopisteitä hän teki runkosarjassa yhteensä 76, 33 maalia ja 43 syöttöpistettä, ja pudotuspeleissä seitsemän, kaksi maalia ja viisi syöttöpistettä. Paitsi NHL:ssä, hän pelasi ammattilaisurallaan myös AHL:n Philadelphia Firebirdsissä, Baltimore Skipjacksissä ja Hershey Bearsissa sekä CHL:n Fort Worth Texansissa.

Gillis kouluttautui pelaajauransa jälkeen lakimieheksi ja alkoi 1990-luvulla työskennellä jääkiekkoilijoiden pelaaja-agenttina. Hänen tunnetuimpia asiakkaitaan olivat muun muassa Tony Amonte, Pavel Bure, Bobby Holík, Markus Näslund ja Mike Richter. Hän jatkoi pelaaja-agenttina vuoteen 2008 asti, jolloin hänet nimitettiin NHL-seura Vancouver Canucksin toimitusjohtajaksi. Vuonna 2011, Canucksin voitettua ensimmäistä kertaa historiassaan runkosarjavoittajalle annettavan Presidents’ Trophyn, hänet palkittiin NHL General Manager of the Year Awardilla.

## Lähteet
Ahvola

**Ahvola** oli luovutetun Karjalan alueella Jääsken eteläosassa sijainnut kylä. Se sijaitsi Viipurista Imatralle johtavan maantien varrella lähellä Viipurin maalaiskunnan ja Antrean rajoja. Kylän eteläpuolelta ristesi maantie Hannilan rautatieasemalle, jonne Ahvolasta oli matkaa noin neljä kilometriä. 

## Historiaa
Ahvolan naapurikyliä olivat Kamajauhola, Oravala ja nykyään nimellä *Mihailovka* (ven. Михайловка) tunnettu Seitsola. Sen mukaan on nimetty myös lähistöllä sijaitseva Ahvolanjärvi, jonka nykyinen nimi on *Mihailovskoje ozero*. Ahvolassa toimi aikoinaan muun muassa sekatavarakauppa ja kansakoulu, mutta toisen maailmansodan jälkeen kylä hävitettiin ja sen viljelysmaista tuli osa Seitsolaan perustettua Mihailovkan kolhoosia.

Nykyään Ahvola tunnetaan Suomen sisällissodan aikana käydystä Ahvolan taistelusta. Paikalla on edelleen nähtävissä jäänteitä erilaisista puolustusvarustuksista, kuten juoksuhaudoista ja konekivääripesäkkeistä. Vuonna 2007 Ahvolan taistelukentillä tehtiin arkeologista kartoitusta. Everstiluutnantti Paavo Susitaival on kirjoittanut taisteluista vuonna 1937 julkaistussa muistelmateoksessaan *[[Ahvola (kirja)|Ahvola]]*.

## Kirjallisuutta
*
*

## Lähteet

## Aiheesta muualla
*”Jokelaise Iero kertoo Ahvola pojist”  Eero Rahikaisen 1930-luvulle sijoittuvia murrepakinoita Ahvolan nuorisosta.
De Westereen

**De Westereen** (Zwaagwesteinde) on taajama Friisinmaan provinssissa Alankomaissa.
Taajama sijaitsee Dantumadielin kunnassa. 

Vuoteen 2009 saakka kunnasta käytettiin sen virallista hollanninkielistä nimeä Zwaagwesteinde. Vuonna 2009 virallinen nimi korvattiin friisinkielisellä nimellä De Westereen.
Jaakko Iisalo

**Jaakko Iisalo** on suomalainen videopelisuunnittelija. Hän on luonut *[[Angry Birds (videopeli)|Angry Birds]]* -videopelin ja työskentelee Roviolla.

## Aiheesta muualla
* http://www.skimbacolifestyle.com/2011/09/angry-birds-headquarters-in-finland-the-mastermind-behind-angry-birds.html
* Profiili MobyGamesissä
Turbinnoje

**Turbinnoje** () on maalaiskunta Novgorodin alueen Okulovkan piirissä Venäjällä. Sen keskuskylä Melnitsa sijaitsee Valdain ylängöllä 20 kilometriä Okulovkasta etelään. Kunnassa on 579 asukasta (vuonna 2011).

Turbinnojen kunnan pinta-ala on 337,15 neliökilometriä. Se rajoittuu pohjoisessa Okulovkan piirin Berjozovikin, koillisessa Okulovkan sekä idässä ja etelässä Uglovkan kuntaan, lounaassa Valdain ja lännessä Kresttsyn piireihin. Pinta-alasta 50,0 % on metsää, 32,0 % teollisuus-, sotilas- tai muuta erikoisaluetta, 11,6 % maatalousmaata ja 4,6 % vesistöjä. Osa kunnasta kuuluu Valdain kansallispuistoon. Seudulla on lukuisia järviä ja jokia.

Kuntaan kuuluu 23 kylää: Avdejevo, Borovno, Borozdy, Gornešno, Goruška, Gory, Kottšino, Krivtsovo, Melnitsa, Orehovno-1, Orehovno-2, Osipovo-1, Osipovo-2, Perekop, Perestovo, Perevoz, Potšep, Puzyrjovo, Skovorodka, Tuhili, Vargusovo, Zagubje ja Žilintsy. Niistä suurimmat ovat 133 asukkaan Puzyrjovo ja sadan asukkaan Melnitsa. Neljässä kylässä ei ole lainkaan vakituista asutusta.

Kylistä on linja-autoyhteys Okulovkaan. Tärkeimmät elinkeinot ovat maa- ja metsätalous (46,2 %), koulutus (21,5 %) ja muut julkiset palvelut (16,9 %). Kunnassa toimii kaksi maatalousyritystä. Työvoimasta 67 % työskentelee kunnan ulkopuolella.

Palveluihin kuuluvat Borovnon peruskoulu, Melnitsan, Puzyrjovon, Goryn ja Perestovon kulttuuritalot sekä Melnitsan ja Pyzyrjovon kirjastot, ensiapuasemat ja postit. Gornešnossa, Puzyrjovossa, Melnitsassa ja Goryssa on osuuskaupat ja Melnitsassa myös yksityinen kauppaliike.

Nähtävyyksiä ovat muinaiset asuin- ja hautapaikat, Gornešnon ja Goryn kartanoalueet, Borovnon kirkko ja 1920-luvulla rakennettu vesivoimalaitos. Melnitsassa on lomakylä.

Seudulla on ollut 1600-luvulla muodostunutta karjalaisasutusta. Skovorodkan kylässä asui valdainkarjalaisia vielä 1900-luvun alussa.

## Lähteet

## Aiheesta muualla
* Turbinnojen kunnan sivusto
Brugia malayi

**Brugia malayi** on ihmis- ja eläinloinen, jonka vektoreina toimivat hyttyset. Loinen aiheuttaa ihmisten lisäksi filariaa ainakin apinoilla ja kissoilla. *Brugia malayi* yksi kolmesta rihmamadosta, joka aiheuttaa ihmisessä elefanttitautia eli **elefantiaasia**, mutta se ei ole taudinaiheuttajana niin yleinen kuin *[[Wuchereria bancrofti]]*. *Brugia malayi* aiheuttaa elefantiaasia trooppisilla ja subtrooppisilla alueilla lähinnä Kaukoidässä. Tauti on invalidisoiva, eikä siihen ole rokotetta. 

## Lähteet
*
*

### Viitteet

## Aiheesta muualla
*UniProt: Taxonomy - Brugia malayi (Filarial nematode worm) 
*Centers for Disease Control and Prevention (CDC): Biology - Life Cycle of Brugia malayi
Ahtiala (Jääski)

**Ahtiala**, murteellisesti "Ahteela", oli kylä Vuoksen rannalla Jääsken pitäjän kaakkoisosassa. Vuoksi on kylän kohdalla noin kilometrin levyinen. Naapurikyliä olivat muun muassa Kiljolanmaa ja Kärkkäälä, Vuoksen vastakkaisella rannalla sijaitsi Kärenniemi. Ahtialan kylän läpi kulki Imatra–Antrea-rata, ja lähin rautatieliikennepaikka oli Kalalammin pysäkki, vain noin kilometrin päässä kylästä. Kylän läpi kulki myös Jääskestä Antreaan johtava maantie. Kylän asutus sijoittui keskeisen Konkelonmäen ympäristöön sekä Jääski–Antrea-tien varsille. Kylän koillisosa rajoittui suurehkoon Kalalammensuohon.

Ahtialan kylässä sijaitsi Kissamäen kivilouhos, jonka aktiivisinta toiminta-aikaa oli 1910-luku. Louhokselta oli aikanaan kulkenut Kalalammen pysäkille myös väliaikainen kuljetusrata.
Brugia timori

***Brugia timori*** on ihmis- ja eläinloinen, jonka tunnistettiin vasta vuonna 1977, ja sen päävektorina toimii *[[Horkkahyttyset|Anopheles barbirostris]]* -hyttynen. *Brugia timori* yksi kolmesta rihmamadosta, joka aiheuttaa ihmisessä elefanttitautia eli **elefantiaasia**, mutta se ei ole taudinaiheuttajana niin yleinen kuin *[[Wuchereria bancrofti]]* . *Brugia timoria* on löydetty toistaiseksi vain Indonesian Pieniltä Sundasaarilta. Tauti on invalidisoiva, eikä siihen  rokotetta. 

## Lähteet
*

### Viitteet

## Aiheesta muualla
*UniProt: Taxonomy - Brugia timori
OS X Mountain Lion

**OS X Mountain Lion** (versio 10.8) on Applen Macintosh-tietokoneiden yhdeksäs OS X -käyttöjärjestelmäversio (aikaisemmin Mac OS X), joka toi muun muassa joitakin Applen iOS-käyttöjärjestelmän ominaisuuksia Macintosh-tietokoneisiin. Mountain Lion julkaistiin 25. heinäkuuta 2012. Mountain Lionin edeltäjä oli Mac OS X Lion ja sen seuraaja 22. lokakuuta 2013 julkaistu OS X Mavericks.

## Päivitykset

## Lähteet
New! Improved! Blue Cheer

**New! Improved! Blue Cheer** on yhdysvaltalaisen Blue Cheer -yhtyeen vuonna 1969 julkaistu albumi.

## Kappaleet
### A-puoli
#
#
#
#
#
#

### B-puoli
#
#
#

## Kokoonpano
* Dickie Peterson – basso, laulu
* Paul Whaley – rummut
* Bruce Stephens – kitara (kappaleet 1-6)
* Ralph Burns Kellogg – kosketinsoittimet (kappaleet 1–6)
* Randy Holden – kitara (kappaleet 7–9)

## Lähteet
* LP-levy PHS 600-305
Eevala

**Eevala** oli kylä Jääsken pitäjän eteläosassa. Naapurikyliä olivat kylän kaakkoispuolella sijaitseva Lottola, ja lounaispuolella sijaitseva Ihalempiälä. Kylä sijaitsi Jääskestä Viipuriin johtavan tien varrella. Tie kulki Eevalan kylän kohdalla pohjois-etelä -suunnassa. Kärenniemen kylä oli Eevalan naapurikylä pohjoisessa, mutta suurehko Komentokankaan metsäalue erotti kylät toisistaan. Eevalan kylän itäosat rajautuivat Antrean pitäjän Paakkarilan kylään. Kylän asutus ja pellot olivat keskittyneet suureksi osaksi Eevalanjärven ympärille, joka oli noin 200 m leveä ja 1 km pitkä. Huomattava viljelysalue oli myös Eevansuon alue, joka sijaitsi kyläkeskuksesta hieman erillään. Eevalanjärven vedet laskivat pientä puroa myöten etelään, jossa ne yhtyivät Kavantjärveen laskevaan Vehkeenojaan. Eevalan kylä kuului Lottolan koulupiiriin yhdessä Ihalempiälän kanssa. Kylän aluetta leimasivat huomattavat korkeuserojen vaihtelut: korkeat mäet, laaksot, järvi- ja suoalueet. Eevalanjärven koillispuolella kohosi mäki- ja kallioalue, jossa Haukkavuorella on mainittu olevan luola. Kallioalueen pohjoisosassa sijaitsi Linnamäki -niminen kohouma.

## Lähteet

## Aiheesta muualla
*Kauttu, Eva-Riitta & Vuorinen, Anu (toim.): *Kohvpannu ja kapsäkki kainalos : tarinoita Jääsken Lottolasta, Eevalasta ja Ihalempiälästä.* Vantaa 1997. .
Einola (Jääski)

**Einola** oli kylä Jääsken luoteisosassa, melko lähellä nykyistä rajaa. Naapurikyliä olivat idässä Seppälä, länsipuolella Lokkarila ja etelässä Kemppilän suurempi kylä. Pohjoisessa kylä rajautui Kuurmanjokeen, jonka leventymänä olevan Verhiönselän kohdalla Einola sijaitsi. Kylän halki kulkivat tiet Kemppilään, Kärenniemeen ja Kuurmanpohjaan. Einolaan kuului vain yksi, samanniminen kantatila.
Petrus Ahonen

**Petrus Ahonen** (s. Joensuu) on suomalainen ylistysmusiikko ja Lahden vapaaseurakunnan nuorisopastori.   

Ahosen kappaleet ovat pääasiassa poprockia ja niitä lauletaan muun muassa seurakuntien tilaisuuksissa.   

*Valtaa minut taas-* ja *Armo*-levyjen kustantajana on ollut Päivä Osakeyhtiö.  

## Julkaisut
* *Hope Is Rising* (2015)
* *Armo* (2012)
* *Valtaa minut taas* (2009)

## Lähteet

## Aiheesta muualla
*Petrus Ahonen Myspace-sivustolla
*
Lahnaslammen kaivos

**Lahnaslammen kaivos** sijaitsi Sotkamossa Nuasjärven eteläpuolella ja sen omistaa Mondo Minerals Oy. Kaivos tuotti talkkimalmia joka rikastettiin kaivoksen yhteydessä olevassa rikastamossa. Päätuotteena oli talkkirikaste ja lisäksi sivutuotteena tuli nikkelirikastetta sekä magnesiittipitoista rikastushiekkaa. Talkki käytettiin etupäässä paino- ja hienopaperien täyteaineena.

Lahnaslammen talkkimagnesiittiesiintymä löytyi 1940-luvun lopulla. Suomen Malmi aloitti paikalla syväkairaukset 1956 ja koerikastuksen 1957. Ensimmäiset koe-erät Lahnaslammella tuotettua talkkia toimitettiin 1961 Kajaanin paperitehtaalle sekä Yhtyneiden Paperitehtaiden Jämsänkosken ja Simpeleen tehtaille. Lahnaslammelle rakennettiin koerikastamo ja vuonna 1967 tehtiin päätös talkintuotannon aloittamisesta. Malmin louhinta alkoi marraskuussa 1968 ja rikastamo käynnistyi helmikuussa 1969. Talkin käyttö kasvoi voimakkaasti 1970-luvulla jolloin siitä tuli paperin pääasiallinen täyteaine Suomessa. 1980-luvulla talkin käyttö väheni kun sen tilalla alettiin käyttää liitua.

Talkkimalmin louhinta päättyi Lahnaslammella lokakuussa 2010. Malmia louhittiin kaivoksen toiminta-aikana yhteensä lähes 18 miljoonaa tonnia ja siitä saatiin lähes 7 miljoonaa tonnia talkkia ja yli 100 000 tonnia nikkelirikastetta. 185 metriä syvä avolouhos tullaan täyttämään 25 vuoden aikana läheisen Punasuon kaivoksen sivukivellä ja prosessissa syntyvällä magnesiittihiekalla. Louhoksen paikalle muodostuu lopulta järvi kun ylin osa peittyy vedellä.

## Lähteet
* Vuoriteknikot ry : Punasuon kaivos avattu Sotkamossa
* Papermakers Wiki : Talkki suomalaisen paperin täyteaineena
Ahtiala (täsmennyssivu)

**Ahtiala** voi tarkoittaa seuraavia:

;Paikkoja:
* Ahtiala, kaupunginosa Lahdessa
* Ahtiala, kylä Lempäälässä
* Ahtiala, kylä Lohjan Lohjansaaressa
* Ahtialan kartano, kartano Lohjan Jalassaaressa
* Ahtiala, kylä Suomusjärvellä Salossa
* Ahtiala, kylä Jääskessä Neuvostoliitolle luovutetulla alueella
* Halikon Ahtiala, kylä Halikossa Salossa

;Henkilöitä:
* Heikki Ahtiala (1913–1983), piirtäjä ja mainosgraafikko
* Kaarlo Ahtiala (1867–1949), kansakoulunopettajien järjestötoiminnan alullepanija
* Pekka Ahtiala (s. 1935), kansantaloustieteilijä, akateemikko ja ministeri
Hallikkala

**Hallikkala** on kylä Imatran kaupungissa. Aiemmin se on kuulunut pääosin luovutetulle alueelle jääneeseen Jääsken pitäjään. Kylä sijaitsee nykyisen itärajan tuntumassa, melko lähellä Imatran taajama-aluetta. Hallikkala jäi Moskovan välirauhassa ja lopullisessa Pariisin rauhassa Suomen nykyisten rajojen sisäpuolelle. Se sijoittuu koillis-lounais -suuntaisena kapeahkona kiilana Räikkölän (kaakossa) ja Näträmälän (luoteessa) kylien väliin. Lounaissuunnassa kylä rajoittuu Salo-Issakkaan ja koillisessa Hallikkaanjokeen, joka muodostaa kylän kohdalla leveän järvimäisen altaan. Nykykartoissa kylästä muistuttaa kylän poikki kulkeva Hallikkalantie sekä edellä mainittu Hallikkaanjoki. 

Hallikkaanjoen rannalla sijaitsevat luonnonsuojelullisesti arvokkaat, suojellut Hallikkaan rantalehdot.